MAJOR หั่นปันผลเหลือ 0.35 บ. รักษาสภาพคล่องเงินสด หลังโควิดกระทบหนัก
MAJOR หั่นปันผลเหลือ 0.35 บ. รักษาสภาพคล่องเงินสด หลังโควิดกระทบหนัก
MAJOR หั่นปันผลเหลือ 0.35 บ. รักษาสภาพคล่องเงินสด หลังโควิดกระทบหนัก
10 เม.ย. 2563

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR แจ้งว่าที่ประชุมคณะกรรมการบริษัทเมื่อวานนี้ (9 เม.ย.) อนุมัติปรับลดอัตราการจ่ายเงินปันผลระหว่างกาลครั้งที่สอง สำหรับผลประกอบการครึ่งหลังของปี 62 ตามงบการเงิน สิ้นสุดวันที่ 31 ธันวาคม 2562 โดยลดลง 50% จากอัตราเดิมที่ได้อนุมัติไว้ 0.70 บาท/หุ้น เป็นอัตราใหม่ที่หุ้นละ 0.35 บาท/หุ้น  โดยกำหนดรายชื่อผู้ถือหุ้น (Record Date)  ที่มีสิทธิในการรับเงินปันผล ในวันที่ 15 เมษายน 2563 และกำหนดจ่ายเงินปันผลในวันที่ 30 เมษายน 2563
ทั้งนี้ เมื่อรวมกับการจ่ายเงินปันผลระหว่างกาลครึ่งปีแรกของปี 62 ที่คณะกรรมการมีมติแล้วเมื่อวันที่ 9 สิงหาคม 2562 ในอัตราหุ้นละ 0.65 บาท รวมเป็นการจ่ายเงินปันผล สะสมในอัตราหุ้นละ 1.00 บาท
สำหรับสาเหตุการปรับลดอัตราการจ่ายเงินปันผลดังกล่าว สืบเนื่องจากสถานการณ์การแพร่ระบาดของเชื้อไวรัสโคโรนา 2019 (โควิด-19) ในประเทศไทย เพิ่มขึ้นอย่างต่อเนื่อง และกระจายในวงกว้างมากขึ้น ส่งผลให้บริษัทต้องปิดให้บริการชั่วคราวสำหรับโรงภาพยนตร์ในพื้นที่กรุงเทพฯและปริมณฑล ตั้งแต่วันที่ 26 มีนาคม 2563 ถึงวันที่ 30 เมษายน 2563 ตามประกาศของกรุงเทพมหานคร
ทั้งนี้สถานการณ์ปัจจุบันส่งผลกระทบต่อผลการดำเนินงานของบริษัทอย่างมีนัยสำคัญ อีกทั้งป็นเหตกุรณ์ที่มีความผันผวนตลอดเวลาจนไม่อาจคาดการณ์ได้ว่าจะเป็นอย่างไร การบริหารสภาพคล่องและกระแสเงินสด จึงเป็นสิ่งที่บริษัทให้ความสำคัญอย่างมากภายใต้สถานการณ์เช่นนี้ เพื่อสำรองเงินไว้ในการดำรงสภาพคล่องของกิจการ และรักษาผลประโยชน์ต่อผู้ถือหุ้นในระยะยาวต่อไปจึงเห็นควรปรับลดอัตราการจ่ายเงินปันผลครั้งนี้
 
 